Tietoturva työmatkoilla – voiko kahviloissa ja avoimissa verkoissa työskennellä turvallisesti? | Artikkeli | Artikkelit | Telia yrityksille\nTietoturva työmatkoilla – voiko kahviloissa ja avoimissa verkoissa työskennellä turvallisesti?\nIlmainen wifi, maasta löydetty muistitikku ja erilaiset haittaohjelmat voivat aiheuttaa merkittävää haittaa työkoneellesi. Osaatko välttää pahimmat sudenkuopat?\nTietoturva-asiat kannattaa hoitaa kuntoon hyvissä ajoin ennen työmatkalle lähtöä. Kukaan ei halua päätyä tilanteeseen, jossa haittaohjelma tunkeutuu tietokoneelle tai että tärkeät tiedostot ja data katoavat taivaan tuuliin.\nTelia on tarjonnut kuluttajille ja yrityksille erilaisia tietoturvapalveluita lähes 20 vuoden ajan. Saman ajan yrityksen palkkalistoilla työskennellyt Offering Lead Tommi Vänninen vastaa työmatkalaisten mielessä pyöriviin arkisiin kysymyksiin.\n1. “Olen lähdössä työmatkalle ulkomaille. Mitä minun tulisi ottaa huomioon kännykän ja läppärin osalta?”\nKannattaa tarkistaa, että kännykässä on ladattuna viimeisimmät versiot sovelluksista ja että kannettavan tietokoneen päivitykset ovat ajan tasalla. Varmista myös, että laitteidesi tietoturvaohjelmat on päivitetty. Mikäli sinulla ei vielä ole tietoturvaohjelmia, voit ladata ne esimerkiksi Telian sovelluskaupasta.\nTarkista myös, että laitteesi on suojattu tarpeeksi vahvalla salasanalla, ja että sen tiedot on salattu asianmukaisesti. Tällä tavoin pystyt varmistumaan, että laitteellasi olevat tiedot eivät päädy vääriin käsiin laitteen mahdollisen katoamisen yhteydessä.\n2. “Olen epäileväinen ilmaisten wifi-verkkojen suhteen. Kuinka suuri riski on käyttää ilmaista wifi-verkkoa esimerkiksi kahvilassa tai hotellissa?”\nEnsimmäisenä kannattaa miettiä, kuka kyseisen avoimen verkon ylläpitäjä on – sillä hän voi mahdollisesti seurata kyseisen WLANin eli wifin kautta tapahtuvaa liikennettä ja täten tarkkailla tekemisiäsi huomaamattasi. Mikäli et ole varma langattoman verkon omistajasta tai sen tietoturvasta, mieti tarkasti, haluatko todella liittyä siihen?\nOn myös hyvä tiedostaa, että langattoman lähiverkon kautta joku voi yrittää tunkeutua koneellesi tai esimerkiksi päästä lukemaan tiedostojasi mahdollisesti avoimien kansiojakojen myötä. Kannattaakin tarkistaa, että tietokoneen ohjelmistopalomuuri on aktivoitu päälle ja turhat kansiojaot on poistettu käytöstä.\nWLAN-verkkoja on eritasoisia. Avoin WLAN on riskialttein. Jos verkko on suojattu salasanalla, se on asteen verran luotettavampi. Mikäli vaan mahdollista, vältä tällöinkin liikennöimästä salaamattomille verkkosivuille. Salatun verkkosivun tunnistat https:// -alkuisesta osoitteesta ja lukon kuvasta selaimessa.\nTietoturvan näkökulmasta olisikin suositeltavaa käyttää salattua VPN-yhteyttä, jolloin verkon ylläpitäjä ei voi nähdä, mihin liikennöit koneellasi. Samalla pystyt varmistumaan, etteivät henkilökohtaiset tietosi, käyttäjätunnuksesi tai esimerkiksi luottokorttimaksuihin liittyvät asiat päädy vääriin käsiin.\nKaikkein turvallisinta on käyttää mobiilidataa. Tällöin kaikki tietoliikenne kulkee matkapuhelinoperaattorin verkossa. Uuden hinnoittelumallin ja uusien liittymien myötä mobiilidatan käyttö on Euroopan alueella sen verran edullista, että riskialttiiden WLANien käytölle tuskin on tarvetta. (Artikkeli jatkuu kuvan alla.)\n3. “Sain työkonferenssista muistitikun, jolle on ladattu kaikki konferenssin materiaalit. Uskallanko käyttää muistitikkua työkoneellani?”\nLähtökohtaisesti muistitikku voi sisältää mitä tahansa, esimerkiksi haittaohjelmia tai muuta ei-toivottavaa sisältöä. Tietoturvariski on kuitenkin alhaisempi, mikäli muistitikku on saatu luotettavalta yhteistyökumppanilta.\nSen sijaan lattialta löydetyssä tai pöydällä lojuvassa muistitikussa riski voi olla huomattavan suuri. Harkitse siis tarkkaan, haluatko käyttää sitä työkoneellasi.\n4. “Voinko huoletta liittyä takaisin työpaikan verkkoon matkani jälkeen?”\nTyömatkalla ei toimita yritysverkon tuoman tietoturvan piirissä, joten pahimmassa tapauksessa tietokoneesi on voinut saastua. Sen vuoksi on tärkeää, että työkoneessa itsessään on käytössä tietoturvaohjelma, joka suojaa haitallisilta ohjelmistoilta ja hyökkäysyrityksiltä työmatkan aikana.\n5. “Tietokoneeni jumittaa työmatkani jälkeen. Onkohan siinä jokin virus?”\nHaittaohjelmat käyttävät tietokoneen resursseja, mikä näkyy usein tietokoneen hidastumisena. Tietokoneen yllättävä hidastuminen voi kuitenkin johtua myös vaarattomasta asiasta, kuten useiden sovellusten pyörimisestä taustalla yhtä aikaa.\nHaittaohjelman voi havaita hidastumisen lisäksi esimerkiksi siitä, että tietoturvaohjelma ei toimi kunnolla tai se ei ole lainkaan päällä. On kuitenkin olemassa haittaohjelmia, jotka eivät välttämättä näy käyttäjälle.\n6. “Mitä minun pitää tehdä, jos epäilen viruksen tunkeutuneen koneelleni?”\nJos tietoturvaohjelma toimii oikein, se estää haittaohjelmien pääsyn koneellesi. Jos kuitenkin epäilet koneesi saastuneen, voit käyttää esimerkiksi ilmaisia online-virusskannereita, jotka tarkistavat tietokoneen haittaohjelmien varalta. Kannattaakin kokeilla eri valmistajien online-skannereita, sillä tällöin saat laajemman näkemyksen koneesi tilasta.\nTietoturvaohjelma toimii kaiken aikaa taustalla ja suojelee konetta haitoilta. Sen sijaan online-skannerit kertovat, onko koneella jokin tunnettu haittaohjelma juuri tarkistushetkellä. Online-skannerit eivät siis suojaa tietokonetta aktiivisesti, vaan ne ovat tarkoitettu koneen sen hetkisen tilan tarkastamiseen.\n7. “Olen kuullut kiristyshaittaohjelmista, jotka pyytävät käyttäjiltä lunnaita. Tapahtuuko tätä todella?”\nKiristyshaittaohjelmat ovat yksi yleisimmistä ja ehkäpä ikävimmistä haittaohjelmista. Helsingin Sanomat kertoi 4.4.2017, että ne ovat tällä hetkellä verkkorikollisuuden suurin vitsaus. Erityisesti ne haittaavat pieniä ja keskisuuria yrityksiä.\nKiristyshaittaohjelmat kryptaavat koneen, jolloin tiedostot eivät ole enää luettavissa ja pahimmassa tapauksessa tietokonetta ei pysty enää käyttämään lainkaan. Hakkerit pyytävät usein lunnaita, joita vastaan he lupaavat palauttaa koneen alkuperäiseen toimintakuntoon. Lunnaiden maksu ei ole kuitenkaan takuu tiedostojen takaisin saamiseen, eli pahimmassa tapauksessa menetät tiedostot sekä lunnasrahat.\nTietoturva-asiantuntijat suosittelevat, että lunnaita ei maksettaisi. Korjaustoimenpiteenä käyttöjärjestelmä tulisi asentaa uudelleen ja hankkia siihen uusimmat päivitykset. Mikäli tiedostoista ei ole tehty varmuuskopioita, voi kaikki data olla mennyttä. Työ- ja muut tärkeät tiedostot tulisi aina varmuuskopioida, jotta ne ovat tallessa vahinkojen sattuessa.\nNo More Ransom -sivustolta löytyy purkuohjelmia lukituksille, joita kiristyshaittaohjelmat ovat aiheuttaneet. Sivustolta löytyvällä Crypto Sheriff -ohjelmalla voi tarkistaa, onko omalla koneella oleva kiristyshaittaohjelma sellainen, että sille löytyisi purkamisavain.\nEdit: Artikkeliin on 7.4.2017 lisätty maininnat Helsingin Sanomissa 4.4.2017 julkaistusta artikkelista ja No More Ransom -sivustosta.\nJäikö arveluttamaan, ovatko tietoturva-asiat kunnossa?\nPiipahda sivuillamme ja suojaa laitteesi sekä verkkosi hakkereilta.\nTietoturva Verkko Yrittäjän ratkaisut\nMitä sanoo yrittäjä?\nTutustu Soneran TNS-gallupilla teettämien yrittäjäkyselyiden tuloksiin ja seuraa, mitä yrittäjät ...


Inje University: läheiset hotellit, valokuvat, osoite, Etelä-Korea kartta, lähellä, varaus\nInje University (Etelä-Korea)\nOsoite: 607 Obang-dong\nPuhelin 1: +82 (55) 334 7111\nFaksi: +82 (55) 334 0712\nHotellin sijaintina on 564-25, Kyebeob-Dong Sasang-Gu, länsi-Haeundae. Matka autolla kaupungin keskustaan vie vain 32 minuuttia.Kolme tähteä -kategoriaan kuuluvan luksus-tyylisen hotellin sijaintina oLue lisään Haeundae. Hotelli tarjoaa käyttöösi useita eri palveluja, joihin kuuluvat mm. Ravintola, Huonepalvelu, Baari, Business-keskus, Televisio . Laajakaista-Internet-yhteys on saatavilla hotellissa.Konferenssitilat on mukava lisä hotellin palveluihin. Hotellissa on sauna, jossa voit virkistäytyä. Käytännön tietoa:Hotellissa on pysäköintialue.Piilota teksti\nEtäisyys keskustasta autolla on 17 minuuttia, ja hotellin sijainti on 544-28, Gwaebeop-dong, Sasang-gu, luoteis-Pusan, mikä sopii loistavasti kaupungin ja sen ympäristön tutkimiseen.Budjetti-tyylinen Lue lisääShow Motel(Sasang)-hotelli on varustettu kaikilla mukavuuksilla, joihin kuuluvat esimerkiksi: n.a..Piilota teksti\nSijaintina on 1408-5 Jung-Dong Haeundae-Ku, luoteis-Pusan, ja etäisyys keskustasta autolla vain 17 minuuttia.Luksus-tyylinen Paradise Busan-hotelli on varustettu kaikilla mukavuuksilla, joihin kuuluvaLue lisäät esimerkiksi: Televisio, Ilmastointi.Kun haluat rentoutua, hotellin sauna on käytössäsi.Piilota teksti\nHotelli (Pusan) on budjetti-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. Televisio, Ilmastointi.Keskus-Pusan on helposti saavutettLue lisääavissasi, sillä matka vie autolla vain 17 minuuttia. Osoitteessa 30 San Jangjeon Dong Kumjeong Ku, sijaitseva hotelli on ihanteellinen tukikohta, kun haluat nauttia kaikista kaupungin antimista, viivyitpä sitten vain muutaman päivän tai kauemmin. Kun haluat rentoutua, hotellin uima-allas on käytössäsi.Piilota teksti\nLuksus-tyylinen Commodore-hotelli on varustettu kaikilla mukavuuksilla, joihin kuuluvat esimerkiksi: Televisio, Ilmastointi.Sijaintina on 743-80 Youngjoo-Dong Chung-Gu,, luoteis-Pusan, ja etäisyys kesLue lisääkustasta autolla vain 17 minuuttia.Hotellissa on sauna, jossa voit virkistäytyä. Piilota teksti


Horror Mamma: Elävien kuolleiden joukkoliikenne\nVaunu on täynnä hiljaisia ihmisiä. He istuvat paikoillaan ilmeettömin ilmein sinisen valon loisteessa ja puristavat käsissään sitä vähäistä omaisuuttaan, minkä mukanaan kantavat. He tahtoisivat laskea laukut viereensä, mutta tilaa ei ole. Henkilökohtainen tila on menetetty, luovutettu valloittajille. Katselen ympärilläni olevien matkustajien tunkkaisia olemuksia ja yritän hyssytellä lasta pysymään rauhallisena matkan raskaudesta huolimatta.\nVieressäni mies yskähtää. Kun valkosipulin ja vanhan alkoholin pistävä lemu tavoittaa kasvoni, käännän äkisti kasvoni toisaalle. Toivoisin olevani jossakin muualla. Kaukana tästä mädän ja saastaisen lihan vuoristoradasta, jossa vaunut kulkevat yhtä rataa ja ihmisten mykät suut eivät aukene edes happea ottaakseen. Minäkin olen yksi näistä kaloista kuivalla maalla odottaen, että joku tulisi, suolistaisi minut ja päästäisi kärsimyksestä.\nOlemme lähes perillä, mutta vielä hetken joudun tuijottamaan lasin takaista maisemaa. Lapsi on nukahtanut. Vaunun jarruttaessa hänen luomensa värähtävät hieman, mutta silmät pysyvät suljettuina. Nostan kuomun ylös ja kiinnitän sadesuojan paikalleen, koska taivas on jälleen tummentunut ja raskaat pilvet ovat valmiina vapauttamaan niskoihimme jäiset tikarinsa.\nVaunu lähestyy pysäkkiä. Matkustajat nousevat verkkaisesti ja valmistautuvat kohtaamaan ulkona odottavan todellisuuden. Vältellen toisen ihmisen kosketusta he pyrkivät hivuttautumaan kohti ovia. Kenelläkään ei ole kiire, mutta silti liikkeistä on havaittavissa ahdistunutta halua päästä pakoon. Tämä on myös meidän pysäkki ja minäkin ryhmittäydyn ulko-ovien luo valmiina ottamaan vastaan mitä ovien takana on tarjolla.\nNe seisovat ulkopuolella odottaen vaunumme pysähtymistä. Niitä on suuri joukko ja ennen vaunun saapumista jokainen niistä huojui paikoillaan levottomasti. Nyt ne horjuvin askelin alkavat lähestyä laiturinreunaa ja yrittävät löytää paikkansa epäsuorissa rivistössä. Niiden katseensa on elottomat ja sokein silmin ne tuijottavat valjuina eteenpäin. Niiden katseet eivät kohtaa vierellä kulkevaa, mutta sillä ei ole väliä, koska ne ovat sokeita toisilleen. Kuten ovat sokeita itselleen.\nKatselen ulkona olevia. Ne eivät näe, että minä tuijotan niitä peitettyjen ikkunalasien läpi, mutta minä havaitsen heistä jokaisen. Puristan tiukemmin vaunuja ja olen valmis rynnimään tieni läpi tuon elävien kuolleiden joukon, jotka tukkivat oviaukon ennen kuin sisällä olevat pääsevät ulos. "Huomioithan ulos tulevat ennen sisälle menoa" julistaa katoksen juliste, mutta tältä aivokuolleiden joukolta ei lukutaitoa voi odottaa. Mieleeni muistuu vanha laulu, jossa lauletaan ulkona odottavista zombeista. Tällä hetkellä pystyn suhteuttamaan laulun sanat todellisuuteen ja puskiessani lastenrattaita läpi lihameren toivon kanssamatkustajilta hitusen inhimillisyyttä. Lopulta joku tajuaa väistyä ja saan rattaat ulos vaunusta.\nTunnisteet: elävät kuolleet, Kauhu, zombi


Betonikaatopaikka halutaan puhtaaksi | AVL\nBetonikaatopaikka halutaan puhtaaksi\n5.9.2014 | 7:30\nAuran ja Pöytyän rajalla ysitien varressa sijaitsevasta betonikaatopaikasta on tehty useita ilmoituksia ympäristönsuojeluun. Ympäristönsuojelulautakunta on määrännyt alueen siivottavaksi ja langettanut uhkasakon siivoustyön edettyä liian hitaasti.\nPÖYTYÄ. Ympäristönsuojelulautakunta on tuominnut Maanrakennus Linjakaivuu Oy:n maksamaan 56 000 euron suuruinen osuus sille asetetusta uhkasakosta. Uhkasakko on aiemmin asetettu betonikaatopaikan siivoamisen tehostamiseksi.\nBetonijätettä on varastoitu yrityksen omistamalle kiinteistölle Auran kunnan entiselle Mustasuon kaatopaikalle. Alueelta muodostuvien pintavesien on todettu muuttuneen väriltään mustiksi ja niissä on havaittu kohonneita ravinne- ja metallipitoisuuksia.\nYrittäjä Matti Naaranojan mukaan musta vesi tulee entiseltä kaatopaikalta. Hän kertoo, että alueelle varastoitua betonijätettä käytetään maanparannukseen.\n–Evira on tutkinut ja analysoinut betonijätteen ja sitä ajetaan pellolle kalkiksi. Kalkin tehtävä on sitoa ravinteita, eikä päästää niitä ympäristöön.\nNaaranoja pitää yritykselle langetettua uhkasakkoa kohtuuttomana ja ihmettelee tempoilevaa valvontaa.\n–Minulle on annettu toimintaan kaksi kirjallista lupaa ja valvonta on ollut koko ajan päällä. Minkä takia toiminnan annettiin jatkua niin pitkään, olisivat viheltäneet pelin ajoissa poikki.\nYritykselle asetettiin myös uusi 56 000 euron uhkasakko. Siivous tulee suorittaa vuoden 2015 loppuun mennessä. Naaranoja aikoo valittaa lautakunnan päätöksestä.


Fusion PS-A302B -paneelistereo (2018–), Ensiesittely | Totalvene.fi - Veneilyn verkkomedia\nFusion PS-A302B -paneelistereo (2018–)\tYhden paketin taktiikka\nFusion Entertainment on esitellyt Apollo-laitesarjan lisäksi myös PanelStereon, joka on markkinoiden helpoin mutta samalla hyvin monipuolinen äänentoistoratkaisu.\nPaneelistereo koostuu radiosta, vahvistimesta ja kaiuttimesta, ja nämä kaikki on paketoitu yhteen koteloon, jonka mitat ovat vain 344 x 155 x 50 mm (l x k x s).\nNerokkaalla konseptilla valmistettu paneelistereo muistuttaa rakenteeltaan ulkoista StereoActive-kaiutin/radiota. Siinä on samanlainen kaiutinkokoonpano, jossa on kaksi 3 tuuman kaiutinta ja niiden välissä bassotoistoa vahvistava passiivisäteilijä. Tämä värähtelee kaiuttimien kartioiden aiheuttaman paineen vaikutuksesta, mutta vastakkaisessa tahdissa.\nPaneelistereossa on kaikki oleellinen. Siinä on radio am/fm-taajuusalueilla, usb- ja aux-liittimet, linja-anto (rca), kaksi linjatasoista ottoa (rca) ja bluetooth.\nSe toimii itsenäisenä äänentoistolaitteistona, jonka voi asentaa tasoon upottamalla tai 43 millimetriä korkean asennuskehyksen päälle tason pinnalle. Välttämättömiä kytkentöjä ovat 12 voltin virta- ja maajohdin sekä antennikaapeli.\nPaneelikaiuttimeen voi kytkeä myös ulkoisen vahvistimen, tai sen voi liittää Fusionin laajempien stereojärjestelmien komponentiksi linjaliitäntöjen kautta. Silloin sitä voi käyttää esimerkiksi PartyBus-toiminnossa toisen äänilähteen samanaikaiseen toistamiseen omassa kajuutassaan.\nLaitetta voi hallita sen omilla näppäimillä sekä Fusion-Link-apilla mobiililaitteesta että Garminin älykellosta, esimerkiksi veneilijöille tarkoitetusta Quatixista. Kun laitetta käytetään sen omilla näppäimillä, apuna on ääniopastus, jonka kielivalikoimassa on mm. englanti ja saksa, mutta ainakaan toistaiseksi ei suomea.\nPaneelistereon kotelo etulevyn takana on vain vähän yli 4 senttiä paksu. Se on helppo asentaa esimerkiksi laipioon joko upottamalla tai pintaan 43 mm korkean\nToistoa on parannettu digitaalisella signaalinkäsittelyllä eli dsp:llä. Äänenlaatu kuulostaa hämmästyttävän hyvältä, selkeältä ja täyteläiseltä, kun ottaa huomioon kaiuttimien vaivaisen kolmen tuuman koon. Jopa stereokuva hahmottuu jollain tavalla, kun kaiutinta kuunnellaan riittävän lähellä, ja veneessä ei kovin etäälle pääsekään.\nPaneelistereo houkuttelee helpolla asennettavuudellaan ja hyvällä äänenlaadullaan. Se sopii erityisen hyvin pienempiin veneisiin.\nVesitiiveyden luokitus on IP65. Se riittänee avotilaankin, mutta kannen alle asennus on suositeltavampi.\nJa kuten mainittu, se toimii mainiosti osana kokonaista Apollo-järjestelmää yhtenä äänilähteen liitospisteenä ja yhden toistoalueen kaiuttimina. Ja voi sen kytkeä Fusionin vanhempienkin soittimien perään, myös ilman erillistä vahvistinta.\nPaneelistereo maksaa 459 euroa.


Hokki matkaa haastamaan Hermestä keskiviikkona – Kajaanin Hokki\nHokki matkaa haastamaan Hermestä keskiviikkona\nKajaanin Hokin kausi jatkuu keskiviikkona Kokkolassa Hermeksen vieraana.\nKajaanin Hokin ottelut jatkuvat keskiviikkona, kun linnapaidat matkaavat Kokkolaan Hermeksen vieraaksi. Joukkueet ovat kohdanneet toisensa kahdesti kuluvan runkosarjan aikana, tasaten voitot 1-1. Kauden ensimmäisessä kohtaamisessa Hokki piti täyden pistepotin Kajaanissa luvuin 3–2, mutta toisessa ottelussa Hermes haki revanssin voittaen Kokkolassa 4–3.\nKeskiviikkoiseen otteluun isäntäjoukkue saapuu allaan viiden ottelun pisteputki, jonka aikana Hermekselle on kaatunut RoKi kahdesti ja niin IPK kuin TUTO Hockey kertaalleen. Ainoa pistemenetys kokkolalaisille viiden edellisen ottelun aikana on jatkoaikatappio LeKin vieraana.\n— Tasaisia pelejä ollaan pelattu vastakkain ja omasta mielestä kumpikin aiemmista sarjapeleistä oli hyvätasoisia. Hermes on hyvä suorissa hyökkäyksissä ja se on sellainen osa-alue heidän pelaamisestaan mihin meidän pitää kiinnittää huomiota. Kun suorien hyökkäyksien puolustamisessa onnistutaan, saadaan yksi heidän vahvuuksistaan pois, Hokin päävalmentaja Jari Laukkanen arvioi.\nHokin edellinen ottelu IPK:ta vastaan ratkesi erikoistilannepelaamiseen. Iisalmelaisten viidestä tekemästä maalista kolme syntyi ylivoimalla ja yksi alivoimalla.\n—Meidän alivoimapelaaminen on useamman ottelun ajan toiminut ihan hyvin, nyt tuli pitkästä aikaa alivoimalla maaleja omiin, joten siihen yksittäiseen peliin ei ole tarvetta lähteä liikaa reagoimaan. Mietitään mitä siinä tehtiin väärin ja katsotaan videolta millaista Hermeksen ylivoimapelaaminen on viime peleissä ollut.\n— Oman ylivoimapelin miehien pitää pystyä tekemään tehoja ja tuottamaan muutakin kuin kahden minuutin kuluttamista kellosta pois. Siinä on ollut pidemmän jakson aikaa nollatehoilla ja siihen pitää saada muutosta. Meillä on hankalaa pelata voitoista, jos meidän on mahdollista tehdä maaleja vain tasaviisikoin, Hokki-luotsi päättää.\nHokin kokoonpanon ainoa muutos on Taneli Siikaluoman palaaminen linnapaitojen riveihin. Siikaluoma palaa kokoonpanoon Sakari Turtiaisen pakkipariksi, jonka seurauksena Eetu Martikainen ei matkaa Kokkolaan keskiviikkona. Maalissa aloittaa Frans Tuohimaa.\nRisto Mattila osui kahdesti Hokin ja Hermeksen kauden ensimmäisessä kohtaamisessa. (Kuva: Tuomas Juntunen)\nHermes-Hokki ke 23.11 kello 18.30.\nSeuraava kotiottelu: Hokki-JYP-Akatemia la 26.11 kello 17.00\n22 marraskuun, 2016 /by hokki\nhttps://www.hokki.fi/wp-content/uploads/2018/06/Hokki-logo-2018.png 0 0 hokki https://www.hokki.fi/wp-content/uploads/2018/06/Hokki-logo-2018.png hokki2016-11-22 22:33:442016-11-22 22:38:57Hokki matkaa haastamaan Hermestä keskiviikkona\nLauantain otteluun opiskelijat, eläkeläiset, työttömät ja maahanmuuttajat... Hokki vihdoin vierasvoittoon!


Näin puhdistat laitteesi - Vertaa verkkokauppoja ja löydä halvin hinta\nKaikki esineet keräävät ajan myötä pölyä ja likaa. Etenkin päivittäin käytettävät laitteet, kuten kännykät ja näppäimistöt, keräävät bakteereita erityisen herkästi.\nJotta bakteerit ja virukset eivät pääse leviämään esteettä ja laitteet pysyvät uudennäköisinä pidempään, ne kannattaa puhdistaa säännöllisesti.\nSiihen ei tarvita erikoisia puhdistusaineita. Tavalliset kotitaloustarvikkeet ja hetki aikaa riittävät. Tässä artikkelissa neuvomme, miten puhdistat kodin käytetyimmät laitteet.\nYleisiä vinkkejä teknisten laitteiden puhdistamiseen\nKäytä vain valmistajien hyväksymiä, mietoja puhdistusaineita. Likaisten ja pölyisten pintojen puhdistus onnistuu erinomaisesti suopavedellä.\nVältä valkaisuaineita, ikkunanpesuaineita, kynsilakanpoistoaineita ja muita kemikaaleja. Näytöissä on usein erikoispinnoite, jota väärät puhdistusaineet voivat vahingoittaa.\nKostuta puhdistusliinaa tai pumpulipuikkoa vain hieman – älä koskaan käytä paljoa vettä. Puhdistusvälineestä ei saa valua vettä, eikä laitteiden puhdistukseen käytettävä osa saa tuntua märältä.\nTarkista laitteen mukana toimitetusta oppaasta tai valmistajan verkkosivuilta, miten laite tulee puhdistaa.\nHyödyllisiä tarvikkeita laitteiden puhdistukseen\nNukkaamaton liina / mikrokuituliina\nPieni, pehmeä harja\nPumppupuhallin tai paineilmapullo kameroiden puhdistukseen\nMatkapuhelimet ja tabletit ovat varsinaisia bakteeripesäkkeitä, ja niitä käytetään monta kertaa päivässä. Monet eivät puhdista puhelintaan säännöllisesti, vaikka se voi levittää esimerkiksi influenssaviruksia.\nPuhelimen tai tabletin voi helposti puhdistaa itse, eikä siihen tarvita kuin mikrokuituliina ja desinfiointiliinoja. Kunhan olet varovainen etkä käytä muita kuin matkapuhelinvalmistajien suosittelemia kemikaaleja, laitteesi on pian entistä ehompi.\nÄlä koskaan käytä enempää nestettä kuin on välttämätöntä. Älä myöskään käytä valkaisuainetta tai muita kemikaaleja, sillä ne voivat vahingoittaa pintamateriaaleja. Sama koskee lisätarvikkeita, kuten nahkakoteloita, joiden väri voi kärsiä väärien puhdistusaineiden käytöstä. Vältä myös paineilman käyttöä.\nNäin puhdistat matkapuhelimen ja tabletin\nSammuta puhelin tai tabletti ja irrota mahdollinen kuori.\nPyyhi laitteen ulkopuoli kuivalla ja puhtaalla mikrokuituliinalla.\nPuhdista ulkopuoli varoen desinfiointiliinalla.\nAnna laitteen kuivua muutaman minuutin ajan, ja pyyhi se uudelleen mikrokuituliinalla.\nTee samat toimenpiteet kuorelle – muista käyttää uutta desinfiointiliinaa.\nKuulokkeet likaantuvat nopeasti, ja ne täytyy vähintään pyyhkiä ajoittain kostealla liinalla. Tämä koskee etenkin korviin laitettavia in-ear-kuulokkeita, joihin voi tarttua korvavahaa.\nKuulokkeiden puhdistaminen ei ole sen vaikeampaa kuin muidenkaan teknisten laitteiden. Tarvitaan vain mikrokuituliina, isopropanolia ja pumpulipuikkoja. Ota huomioon, että eri valmistajien kuulokkeiden puhdistusohjeet vaihtelevat. Katso puhdistusohjeet käyttöoppaasta tai valmistajan verkkosivuilta.\nKuulokkeiden puhdistaminen on helppoa. Toimi näin:\nVarmista, ettei kuulokkeita ole yhdistetty mihinkään laitteeseen eikä niissä ole virtaa.\nPyyhi pöly ja lika kuulokkeiden pinnalta mikrokuituliinalla.\nJos kuulokkeissa on irrotettavat pehmusteet tai korvanapit, voit irrottaa ne varovasti ja puhdistaa niiden alle jäävät pinnat. Poista mahdollinen korvavaha pumpulipuikolla tai pumppupuhaltimella – älä käytä teräviä esineitä!\nLiuota hieman mietoa suopaa veteen ja kostuta nukkaamaton liina seoksessa (ei kuitenkaan niin märäksi, että siitä valuu vettä).\nPyyhi kaikki pinnat kostealla liinalla. Kaiuttimien verkon tai mikrofonin puhdistukseen käytetään kuivaa pumpulipalloa kostean liinan sijaan.\nAnna kaikkien osien kuivua kunnolla ennen kuulokkeiden käyttöä.\nTietokoneen näppäimistö kaipaa puhdistusta siinä missä kännykkä ja tablettikin. Näppäimistön likaisuutta ei ehkä huomaa yhtä helposti kuin mobiililaitteiden näytön, mutta siihen kertyy bakteereja aivan yhtä lailla kuin puhelimeenkin.\nNäppäimistön puhdistaminen ei kuitenkaan ole yhtä vaaratonta kuin kännykän tai tabletin. Koska näppäinten alla on elektroniikkaa, puhdistuksessa täytyy olla erityisen varovainen. Oikeilla tarvikkeilla se kuitenkin onnistuu.\nÄlä koskaan käytä suoraan näppäimistölle suihkutettavaa puhdistusainetta. Se saattaa valua elektroniikkaan ja hajottaa näppäimistön. Jos kyseessä on kannettavan tietokoneen näppäimistö, koko laite ei pahimmassa tapauksessa toimi enää.\nJos näppäinten alle on kertynyt paljon roskia ja pölyä, ne täytyy ehkä irrottaa näppäimistöstä. Tarkista kuitenkin ensin näppäimistön käyttöoppaasta, että näppäimet voidaan irrottaa!\nJos käytät puhdistukseen paineilmaa, ole erittäin varovainen. Pidä paineilmapullon suutin riittävän etäällä näppäimistöstä. Näin vältät pienet pisarat, joita voi kertyä elektroniikan pinnalle. Ole erityisen varovainen puhdistaessasi kannettavan tietokoneen näppäimistöä – tai älä käytä paineilmaa lainkaan.\nSammuta tietokone ja käännä se ylösalaisin. Ravistele sitä varovasti, jotta irtopöly ja -roskat tippuvat pois.\nIrrota näppäinten väliin jääneet roskat ja pöly pienellä harjalla. Jos pölynimurissasi on harjasuutin, voit imuroida roskat suoraan sillä.\nKasta pumpulipuikon kärki isopropanoliin. Varmista, ettei puikko ole niin märkä, että siitä valuu nestettä. Pese näppäinten ylä- ja sivupinnat varovasti puikolla. Älä käytä liian vahvaa isopropanolia, jotta näppäimet eivät vahingoitu.\nPyyhi näppäimistö mikrokuituliinalla. Varmista, että se on täysin kuiva, ennen kuin käynnistät tietokoneen uudelleen.\nNäin puhdistat pöytäkoneen näppäimistön\nIrrota näppäimistö tietokoneesta ja käännä se ylösalaisin. Ravistele sitä varovasti, jotta irtopöly ja -roskat tippuvat pois.\nJoidenkin mekaanisten näppäimistöjen mukana toimitetaan työkalut, joilla näppäimet voidaan irrottaa, jotta pääset käsiksi niiden alle. Jos näppäimet tuntuvat tahmeilta tai jäykiltä, katso käyttöoppaasta, miten pääset puhdistamaan niiden alta.\nNäin puhdistat tietokoneen hiiren\nNäppäimistön lisäksi myös hiiri täytyy puhdistaa ajoittain. Molemmat puhdistetaan pitkälti samalla tavalla. Varmista, että käytettävissäsi on mikrokuituliina, pumpulipuikkoja, isopropanolia ja mahdollisesti hammastikkuja.\nTarkista, että hiiri on irrotettu tietokoneesta eikä siinä ole virtaa. Jos kyseessä on AA- tai AAA-paristoilla toimiva langaton hiiri, irrota paristot tai akut.\nPyyhi hiiren ulkopinnat mikrokuituliinalla. Kostuta sen jälkeen nukkaamaton liina vedellä tai miedolla suopaliuoksella ja pyyhi koko pinta varovasti. Kostuta liinaa vain hieman – siitä ei saa valua vettä.\nKostuta pumpulipuikon pää isopropanolilla. Puhdista hiiren pohjassa oleva anturi varovasti. Pyyhkäise anturin päältä kevyesti – älä paina.\nKostuta toinen pumpulipuikko isopropanolilla ja pyyhi sillä varovasti hiiren rulla sekä muut paikat, joihin kertyy kuolleita ihosoluja ja likaa. Tällaisia ovat esimerkiksi painikkeiden reunat.\nAnna hiiren kuivua kunnolla. Ennen käyttöä voit pyyhkiä sen vielä kerran mikrokuituliinalla.\nÄlä unohda hiirimattoa! Hiirimattoihin tarttuu helposti kuolleita ihosoluja kädestä. Pyyhi matto siis kunnolla kostealla liinalla. Nyt sekä hiiri että hiirimatto ovat taas puhtoisia.


Ajanottajan tehtävät TOIMITSIJAOHJE AJANOTTAJA - PDF\nDownload "Ajanottajan tehtävät TOIMITSIJAOHJE AJANOTTAJA"\n1 1 Ajanottajan tehtävät Toimitsijoilla tarkoitetaan kaikkia niitä henkilöitä, jotka on sijoitettu toimitsijapöydän taakse. Virallisten pelisääntöjen mukaan toimitsijoita ovat kirjuri, ajanottaja ja 24 sekunnin (heittokellon) valvoja. Keskitymme tässä ajanottajan tehtäviin. Ajanottajan tehtävänä on mitata peliaikaa, aikalisiä ja pelitaukoja. Toisin sanoen hänen tehtävänsä on valvoa, että pelikello pysähtyy ja käynnistyy oikeaan aikaan. Lisäksi ajanottajan on käytettävä summeria merkkinä vaihdoista ja aikalisistä. Ajanottaja vastaa peliajan käynnistämisestä ja pysäyttämisestä Aika pysähtyy kun erotuomari viheltää tai kun aikalisää pyytäneen joukkueen vastustaja tekee korin tai kun ottelun viimeisen neljänneksen sekä jatkoerien viimeisen kahden minuutin aikana pallo menee koriin (pelikello näyttää 2:00 tai vähemmän). Kello pysähtyy sillä hetkellä, kun pallo menee korirenkaan läpi. Aika käynnistyy kun aloitusheitossa jompikumpi hyppääjä lyö palloa laillisesti tai kun epäonnistuneen viimeisen vapaaheiton jälkeen pallo osuu kentällä olevaa pelaaja tai kun onnistuneen viimeisen vapaaheiton jälkeen pelaajan syöttäessä palloa kentälle päätyrajan takaa pallo osuu kentällä olevaa pelaajaa tai kun sisäänheitossa pallo osuu sääntöjenmukaisesti kentällä olevaa pelaajaa. Ajanottaja vastaa vaihtojen ja aikalisien ilmoittamisesta erotuomarille äänimerkillä Ajanottajalla on käytössään summeri tai muu merkkitorvi. Summerilla ajanottaja antaa erotuomarille merkin, kun jompikumpi joukkue haluaa aikalisän tai vaihdon. Erotuomari myöntää aikalisät ja vaihdot Joukkueen pelaaja pyytää vaihtoa tai joukkueen valmentaja aikalisää toimitsijoilta. Ajanottajan tehtävä on kertoa asiasta erotuomarille summerin avulla. Erotuomari myöntää vaihdon tai aikalisän näyttämällä asiaan kuuluvaa käsimerkkiä vasta äänimerkin jälkeen. Huom! kouluilla tapahtuvissa otteluissa ei ajanottajalla ole aina käytössään summeria. Tällaisissa peleissä erotuomarit voivat päättää, että vaihtopyynnöt ja\n2 2 aikalisäpyynnöt pyydetään suoraan erotuomarilta. Mutta kaikissa otteluissa, joissa salissa on taulu ja summeri, vaihdot ja aikalisät pyydetään aina pöydältä. Äänimerkin eli summerin oikea-aikainen käyttö Ajanottajan täytyy tietää, milloin vaihdot tai aikalisä voidaan myöntää, jotta hän osaa painaa summeria oikeaan aikaan. Summeria ei saa painaa, kun erotuomarilla on näytöt kesken, vaan vasta, kun erotuomari on viimeistellyt näyttönsä. Esimerkki 1: Jos erotuomari viheltää askeleet, hän nostaa käden suorana ylös ajan pysäyttämisen merkiksi (kuva 1) sekä näyttää käsimerkeillä askelrikkeen merkkiä. Heti kun erotuomari on suorittanut askelrikkeen näytön, voi ajanottaja painaa summeria. Kuva 1: avoin kämmen ylhäällä pysäytä kello Esimerkki 2: Jos erotuomari on viheltänyt virheen, nostaa hän käden nyrkissä ylös merkiksi ajan pysäyttämisestä (kuva 2). Tämän jälkeen erotuomari etsii katsekontaktin pöytäkirjanpitäjään, näyttää hänelle virheen tekijän numeron, virheen syyn sekä miten peli jatkuu. Heti kun erotuomari on näyttänyt, miten peliä jatketaan, voi ajanottaja painaa summeria. Kuva 2: Nyrkki ylhäällä pelikello seis virheestä\n3 3 Huom! Kun ajanottaja painaa summeria, on hänen näytettävä erotuomarille miksi hän painoi summeria. Jos summeria painettiin vaihdon merkiksi, tulee ajanottajan näyttää vaihdon merkkiä (kuva 3) erotuomarille. Jos summeria painettiin aikalisän merkiksi, tulee ajanottajan näyttää aikalisämerkkiä (kuva 4). Kuva 3: vaihto Kuva 4: aikalisä Vaihtaminen Hyvä ajanottaja tarkkailee pelin aikana jatkuvasti molempia vaihtopenkkejä nähdäkseen, onko pelaajavaihtoja tulossa tai haluaako valmentaja aikalisän. Aikalisäpyynnöt tulevat joskus todella nopeasti, joten ajanottajan on hyvä ymmärtää pelistä sen verran, että hän osaa itsekin hieman odottaa, koska valmentaja voisi haluta aikalisää. Pelaajavaihto on tilanne, jossa vaihtopelaaja pyytää keskeytystä peliin päästäkseen pelaajaksi. Joukkue voi vaihtaa pelaajan tai pelaajia vaihtomahdollisuuden vallitessa. Vaihtomahdollisuus alkaa, kun: erotuomari viheltää, pelikello pysäytetään, ja erotuomari on lopettanut kommunikointinsa toimitsijoiden kanssa. Tällöin molemmilla joukkueilla on vaihtomahdollisuus. viimeinen vapaaheitto onnistuu. Tällöin molemmilla joukkueilla on vaihtomahdollisuus. vaihtoa pyytäneen joukkueen vastustaja tekee pelitilannekorin neljännellä neljänneksellä tai millä tahansa jatkoajalla, kun pelikellossa on 2:00 minuuttia tai vähemmän aikaa. Vaihtomahdollisuus päättyy, kun pallo on pelaajan käytettävissä sisäänheittoa tai ensimmäistä vapaaheittoa varten. Eli summeria ei saa painaa, kun pallon on sisäänheittäjän tai vapaaheittäjän kädessä.\n4 4 Pelaaja, joka on vaihdettu kentältä pois, tai vaihtopelaaja, josta on tullut pelaaja, ei saa tulla takaisin kentälle eikä lähteä kentältä vaihtoon, ennen kuin pelikello on välillä käynyt, ja pallo sen jälkeen uudestaan kuollut, paitsi jos joukkueen pelaajamäärä vähenee alle viiden erehdyksen korjaamisen takia vapaaheittoihin oikeutettu pelaaja on vaihtopelaajana, kun hänet on sääntöjen mukaisesti vaihdettu. Hyväksytyn pelitilannekorin tehneelle joukkueelle ei korin jälkeen myönnetä pelaajavaihtoa, kun neljännellä neljänneksellä tai jatkoajalla pelikellossa on aikaa 2:00 minuuttia tai vähemmän ja se pysäytetään syntyneen korin takia, ellei erotuomari ole keskeyttänyt peliä (esim. kengännauhojen sitomista varten). Vain vaihtopelaajalla on oikeus pyytää vaihtoa. Hän (ei valmentaja eikä apuvalmentaja) menee toimitsijapöydän luo ja pyytää selvästi vaihtoa näyttäen käsillään asiaan kuuluvan käsimerkin (kuva 3) tai istuu vaihtopelaajan tuolille. Hänen tulee olla välittömästi valmis pelaamaan. Vaihtopyyntö voidaan perua vain, ellei kirjuri ole ehtinyt antaa äänimerkkiä vaihdon merkiksi. Heti kun vaihtomahdollisuus alkaa, ajanottajan tulee antaa äänimerkki ilmoittaakseen erotuomareille, että vaihtoa on pyydetty. Vaihtopelaajan on pysyteltävä sivurajan ulkopuolella, kunnes erotuomari viheltää pilliinsä, näyttää vaihtomerkin ja viittaa hänet kentälle. Jos vapaaheittäjä täytyy vaihtaa, koska: hän on loukkaantunut hän on tehnyt viidennen virheensä hänet on erotettu pelistä, vapaaheitot heittää hänen vaihtopelaajansa, jota ei voida vaihtaa takaisin, ennen kuin hän on pelannut pelikellon käydessä. Jos vaihtopyyntö tehdään sen jälkeen, kun pallo on vapaaheittäjän käytettävissä ensimmäistä vapaaheittoa varten, niin vaihto myönnetään kummalle tahansa joukkueelle, jos: viimeinen vapaaheitto onnistuu viimeistä epäonnistunutta vapaaheittoa seuraa sisäänheitto vapaaheittojen välissä tuomitaan uusi virhe. Tässä tapauksessa aloitettuun vapaaheittokokonaisuuteen kuuluvat vapaaheitot heitetään, ja vaihto myönnetään ennen seuraavan virheen rangaistusta tuomitaan uusi virhe, ennen kuin pallo tulee eloon viimeisen vapaaheiton jälkeen. Tällöin vaihto myönnetään ennen uuden virheen rangaistusta.\n5 5 tuomitaan rikkomus, ennen kuin pallo tulee eloon viimeisen vapaaheiton jälkeen. Tällöin vaihto myönnetään ennen sisäänheittoa. Jos on tapahtunut useampia virheitä, joista on seurannut vapaaheittoja ja/tai pallonhallinta, jokaisen virheen aiheuttama vapaaheittokokonaisuus käsitellään erikseen. Aikalisä Aikalisällä tarkoitetaan valmentajan tai apuvalmentajan pyytämää keskeytystä peliin. Jokaisen aikalisän tulee kestää yksi minuutti. Aikalisä voidaan myöntää aikalisämahdollisuuden aikana. Aikalisämahdollisuus alkaa, kun pallo kuolee, pelikello pysäytetään, ja erotuomari on lopettanut kommunikointinsa toimitsijoiden kanssa. Tällöin molemmilla joukkueilla on aikalisämahdollisuus. pallo kuolee onnistuneen viimeisen vapaaheiton jälkeen. Tällöin molemmilla joukkueilla on aikalisämahdollisuus. aikalisää pyytäneen joukkueen vastustaja tekee pelitilannekorin. Aikalisämahdollisuus päättyy, kun pallo on pelaajan käytettävissä sisäänheittoa tai ensimmäistä vapaaheittoa varten. Eli summeria ei saa soittaa, kun pallo on sisäänheittäjän tai vapaaheittäjän kädessä. Aikalisä merkitään sitä ensiksi pyytäneelle joukkueelle, paitsi jos se pidetään vastustajan tekemän pelitilannekorin jälkeen, eikä ole tuomittu sääntörikettä. Hyväksytyn pelitilannekorin tehneelle joukkueelle ei korin jälkeen myönnetä aikalisää, kun neljännellä neljänneksellä tai jatkoajalla pelikellossa on aikaa 2:00 minuuttia tai vähemmän, ellei erotuomari ole keskeyttänyt peliä. Vain valmentajalla tai apuvalmentajalla on oikeus pyytää aikalisä. Hänen täytyy saada katsekontakti kirjuriin tai mennä toimitsijapöydän luo ja pyytää selvästi aikalisää näyttämällä asiaankuuluva käsimerkki (kuva 4). Aikalisäpyyntö voidaan perua vain, ellei kirjuri ole ehtinyt antaa siitä äänimerkkiä. Aikalisä alkaa, kun erotuomari viheltää ja näyttää aikalisän merkin päättyy, kun erotuomari viheltää ja viittaa joukkueet takaisin kentälle.\n6 6 Kirjurin on ilmoitettava aikalisäpyyntö äänimerkillään erotuomarille heti, kun aikalisämahdollisuus alkaa. Jos aikalisää pyytäneen joukkueen vastustaja tekee pelitilannekorin, ajanottajan on välittömästi pysäytettävä pelikello ja annettava äänimerkki. Jos jompikumpi joukkue pyytää aikalisää sen jälkeen, kun pallo on vapaaheittäjän käytettävissä ensimmäistä vapaaheittoa varten, niin aikalisä myönnetään kummalle tahansa joukkueelle, jos: viimeinen vapaaheitto onnistuu viimeistä vapaaheittoa, mikäli se epäonnistuu, seuraa sisäänheitto vapaaheittojen välissä tuomitaan uusi virhe. Tässä tapauksessa aloitettuun vapaaheittokokonaisuuteen kuuluvat vapaaheitot heitetään, ja aikalisä pidetään ennen seuraavan virheen rangaistusta, ellei näissä säännöissä muuta määrätä. tuomitaan uusi virhe, ennen kuin pallo tulee eloon viimeisen vapaaheiton jälkeen. Tässä tapauksessa aikalisä pidetään ennen uuden virheen rangaistusta. tuomitaan rikkomus, ennen kuin pallo tulee eloon viimeisen vapaaheiton jälkeen. Tässä tapauksessa aikalisä pidetään ennen sisäänheittoa. Jos on tapahtunut useampia virheitä, joista on seurannut vapaaheittoja ja/tai pallonhallinta, jokaisen virheen aiheuttama vapaaheittokokonaisuus käsitellään erikseen. Ajanottajan toiminta aikalisällä Ajanottajan on käynnistettävä aikalisäkello heti, kun erotuomari viheltää pilliinsä ja näyttää aikalisämerkin. annettava äänimerkki, kun aikalisästä on kulunut 50 sekuntia. annettava äänimerkki, kun aikalisä on päättynyt. Huom! useimmat tulostaulut on ohjelmoitu soimaan oikeaan aikaan, mutta ajanottajan tehtävä on valvoa, että näin tapahtuu. Ajanottajan toiminta pelitauoilla Ajanottajan tulee käynnistää erätaukokello heti kun neljännes on päättynyt. Ensimmäisen ja kolmannen neljänneksen jälkeen erätauko on 2 minuuttia. Puoliajan pituus riippuu, millä sarjatasolla pelataan. Valtakunnallisissa\n7 7 sarjoissa puoliaika on useimmiten 15 minuuttia ja alueen sarjoissa puoliaika on 8 minuuttia. Ajanottajan on ilmoitettava erotuomarille summeria painamalla ennen ensimmäistä ja kolmatta neljännestä, kun neljänneksen alkuun on 3 minuuttia ja 1,5 minuuttia. Ajanottajan on annettava äänimerkki (summeri) ennen toista ja neljättä neljännestä sekä jokaista jatkoaikaa, kun neljänneksen tai jatkoajan alkuun on 30 sekuntia. Ajanottajan on annettava äänimerkki, kun pelitauko päättyy.\nIBSA MAALIPALLOSÄÄNNÖT 2010 2013 Maalipallosäännöt ovat IBSAn (International Blind Sports Association) hyväksymät. Mikäli sääntöjen tulkinnasta tai käännöksistä tulee erimielisyyksiä, noudatetaan englanninkielisiä


Kuntokartoitusta talon ulkopuolelta | Local Artisan\nMINA TVÅ HEM 25. maaliskuuta 2013 klo 18.47\nTeillä on iso urakka edessä, mutta talo on niin ihanan näköinen. Siitä tulee upean näköinen punamultavärisenä.\nlocalartisan.fi – Sanna Laurila 25. maaliskuuta 2013 klo 21.06\nOn todella ihanaa saada taloa takaisin alkuperäiseen asuun. Yritetään vielä kesän aikana herätellä henkiin Domargårdin puutarhaakin.\nKatja 25. maaliskuuta 2013 klo 18.55\nPaikoitellen näytäisi siltä, että vaalea maali lähtee todella helposti pois. Iso urakka se rapsuttaminen silti on. Meillekin on laitettu joskus perusaaltopeltikatto. Konesaumattu on unelmissa, vaikka alkuperäinen kate on päre.\nlocalartisan.fi – Sanna Laurila 25. maaliskuuta 2013 klo 21.13\nMeilläkin näkyy ullakolla pärekattoa. Varmaan ollut pohjana tiilien alla.\nKohdat joissa on alkuperäistä punamultaa alla hilseilevät maalista. Näistä kohdista maali lähtee hyvin ilman speedheateriakin. Punamultamaalin testikohdan rapsutin muutamassa minuutissa viime kesänä. Muita kohtia odotan kauhulla :)


Joensuun Maila miesten Superpesiksen uusi hallitsija – seurahistorian ensimmäinen mestaruus! | Superpesis\n/ &nbspJoensuun Maila miesten Superpesiksen uusi hallitsija – seurahistorian ensimmäinen mestaruus!\nJoMa otti voitosta ilon irti. Kuva: Antti Haapasalo\nJoensuun Maila miesten Superpesiksen uusi hallitsija – seurahistorian ensimmäinen mestaruus!\nJoensuun Maila on pesäpallon miesten Suomen mestari kaudella 2018. Seurahistorian ensimmäinen mestaruus tuli vakuuttavalla tavalla, sillä joukkue voitti kaikki pelaamansa yhdeksän pudotuspeliottelua.\n– Tapa, jolla voitettiin, ei jätä selittelyille sijaa. Niin moni asia on mennyt juuri niin kuin on suunniteltu ja haluttu, ensimmäisen mestaruutensa pelinjohtajana voittanut Petri Pennanen riemuitsi.\nJoensuun Mailan lähtö pudotuspeleihin herätti kysymysmerkkejä. Joukkue oli yllättävän tiukoilla puolivälierien avauksessaan Seinäjoen JymyJusseja vastaan, mutta nousi voittoon toisen jakson viimeisessä sisävuorossaan ja supervuorossa.\n– Kulminaatiopiste heidän pudotuspelisyksyssään oli toinen jakso ja uskomaton nousu JymyJusseja vastaan ensimmäisessä puolivälieräottelussa. Ihan käsittämättömästä tilanteesta he pystyivät kääntämään sen voitoksi. Sen jälkeen JoMa on ollut todella kova, pesäpalloasiantuntija Antti Tokkari sanoi.\n– Lähes virheetöntä peliä. Kaksi viimeistä ottelusarjaa, välierät Vimpeliä vastaan ja loppuottelut Kouvolaa vastaan – Joensuun ulkopeli oli niin rautaista, että vastustajilta loppui usko. He eivät yksinkertaisesti keksineet, millä tavoin se pystytään murtamaan, Tokkari näki.\nJoensuun Maila riensi heti ottelun ratkettua huudattamaan kannattajiaan, joita oli saapunut Kouvolaan neljä bussilastillista. Kuva: Antti Haapasalo\nKouvolan Pallonlyöjät sai kolmannessa loppuottelussa etsikkoaikansa toisen jakson toisessa vuoroparissa, kun Joensuun Mailan ote hetkellisesti herpaantui. Kolmen juoksuttoman jakson jälkeen Juha Korhonen kotiutti vastustamattomasti Sasu Toikan. Lopun ulkopelivirheet veivät kuitenkin pohjan pois orastaneelta kirivaiheelta.\nJoensuun Maila tyylitteli tulostaululle lukemat 0-2 (0-8, 2-5), jotka eivät jätä jossiteltavaa. Suomen mestari oli kiistatta kauden paras joukkue.\n– Ei vain se, että voitetaan Suomen mestaruus, vaan pelataan sellainen meidän paras peli. On sanottu, että puuttuu sitä ja puuttuu tätä, ei ole jalkoja ja sisäpeli ei riitä mestaruuteen. Ehkä tämä oli meidän osoitus siitä, että osataan näitäkin asioita. Meillä oli omia vaikeuksia alkukaudesta pelin kanssa, mutta kasvettiin joukkueena kaikista eniten, Pennanen totesi.\nEnsimmäistä mestaruuttaan pelaajina juhlivat Erkka Gröhn, Kasperi Hämäläinen, Matias Hänninen, Jonne Kemppainen, Konsta Kettunen, Iiro Kuosa, Henri Litmanen, Juha Niemi, Hannes Pekkinen, Konsta Piironen, Ville Posti ja Juha Puhtimäki. Kaikissa kolmessa loppuottelussa joukkueensa parhaana palkittu Puhtimäki antoi Ruudun Olli Eroselle tunteikkaan haastattelun tuoreeltaan mestaruuden ratkettua.\n– Pitää aika moneen suuntaan sanoa kiitoksia, mutta kun ei muista puoliakaan ihmisistä, joita pitäisi kiittää. Se lähtee jo Koskenkorvalta ja Hyvinkäältä varsinkin, siellä tehtiin minusta pelaaja. Olisi niin paljon kiitettäviä, ettei vielä saa sanottua, Puhtimäki totesi ääni väristen.\nJuha Puhtimäki juhlii uransa ensimmäistä Suomen mestaruutta. Kuva: Antti Haapasalo\nMestareiden tunteet purkautuivat loppuvihellyksen jälkeen. Nyt on juhlan aika.\n– Luulen, että tuolla on sellaisia seremoniamestareita meillä Kemppaisen Jonnesta lähtien. Eiköhän me ensi viikolle keksitä kaikenlaista kivaa, 10 vuoden jälkeen uransa toisen Suomen mestaruuden voittanut Tuomas Jussila vakuuttaa.\nKarjalaisen mukaan JoMalle on luvassa kansanjuhla Mehtimäen stadionille.\n– Aika ilmoitetaan heti, kun se saadaan varmistettua. Tämä joukkue, sen fanit ja kaikki taustalla olevat talkoolaiset ovat juhlansa ansainneet, Joensuun Mailan toimitusjohtaja Tomi Kaksonen kertoi lehdelle.\nMiesten SM-kultaa 2018: Joensuun Maila\nErkka Gröhn, Kasperi Hämäläinen, Matias Hänninen, Tuomas Jussila, Jonne Kemppainen, Mikko Kemppainen, Konsta Kettunen, Lauri Kivinen, Iiro Kuosa, Henri Litmanen, Juha Niemi, Hannes Pekkinen, Konsta Piironen, Ville Posti, Juha Puhtimäki, Aleksi Rautiainen. Petri Pennanen (pj), Juhani Lehtimäki (2. pj).\nMiesten SM-hopeaa 2018: Kouvolan Pallonlyöjät\nJuho Hacklin, Konsta Hyötyläinen, Ilari Kauhanen, Janne Kivipelto, Juha Korhonen, Toni Laakso, Anssi Lammila, Matti Latvala, Jasperi Luoma, Valtteri Luoma, Kristian Malikine, Tommi Mäentausta, Iiro Nokkala, Teemu Nurmio, Jere Paananen, Matti Saukko, Sasu Toikka, Aleksi Vainio, Lauri Yrjölä. Matti Iivarinen (pj), Jukka Mäkinen (2. pj).\nMiesten SM-pronssia 2018: Vimpelin Veto\nElmeri Anttila, Sami Haapakoski, Timo Hanhisalo, Mikko Haukkala, Olli Heikkala, Janne Heimonen, Teemu Isoketo, Mikko Kanala, Severi Lassila, Taneli Lassila, Tuomo Lönnmark, Janne Mäkelä, Perttu Olli, Henri Puputti, Aleksi Rantala, Matias Rinta-aho, Arttu Ruuska, Perttu Ruuska, Jere Saukko, Ville Takala, Mikko Vihriälä. Sami-Petteri Kivimäki (pj), Pasi Tyynelä (2. pj).